Abǒg tē Yésus a ngábə́ lodo á mə̄fúb, âmǒs sábad; zie ě ngabɔ fɔ́ɔ́ bə̄yə́gē bóé âbum, bə́ ngakə báwɔ́ndi fɛ̌s óvə́ga, bə́ dzâg. 2Bəfarisía bə́ ngáyi yén é dzam dí, bɔ́ ai nyé nâ: “Támə̄ yén anə́ bə̄yə́gē bóē bábɔ̄ é dzam á nə́ éki âmǒs sábád. » 3Yésus nyé ai bɔ́ naa: « Ngǎ mī ngálaŋ é dzam Dávid a ngábɔ, éyɔŋ a ngábə́ wógo zie, nyémēn ai é bod a ngábə́ ai bɔ́. 4Ḿból á ngányî á ndá Zambá ai ḿból bân bod bóé bə́ ngáman dí bēḿbāŋála mə́túnuŋa, bə̌ḿbāŋálǎ yə̄ á ngábə́ bələ́ kig ngul nâ á di, tɔ nyémēn tɔ bod bóé, bəfada etám ḿbɔ̄ bə́ ngábə́ bɔ dzǎm dī. 5Ńdɔ̄ kig, ngǎ mī ngáláŋ á kálara məmvéndé nâ, bə́fada básyé á Tə́mpɛl bádaŋ mvéndé sábad təge sə́m ? 6Ńdɔ̄ á mākad mínā nâ mod a nə há, ényɔ́ ā lod Tə́mpɛl. 7Ngə́ mī tóan wóg ébúg dzī nâ: “Ǹnə́m ngɔ́l ńgɔ mǎyi, sə̌ kig mətúnuŋa,” ngə́ myā ndzí kig və́ é bod bá ndzí kig sə́m məku. 8Amú Mɔ̂n Mod a dzóe tɔ mvéndé sábad”.É mod a ngabə́ ńkād wɔ́